ועדת הכנסת, כנסת 24, פרוטוקול מספר 37, 2021-11-08 10:30

ניר אורבך: בוקר טוב, היום יום שני יום שני, ד' בכסלו התשפ"ב, ה- 8 בנובמבר 2021, מתכבד לפתוח את ישיבת הוועדה.

ניר אורבך: הנושא הראשון הוא פניית יושב ראש הכנסת בדבר מינוי קצין הכנסת, בהתאם לחוק משכן הכנסת, רחבתו ומשמר הכנסת, התשכ"ח-1968.

ניר אורבך: סעיף 8 לחוק משכן הכנסת קובע כי יושב-ראש הכנסת, בהתייעצות עם הסגנים ובאישורה של וועדת הכנסת ימנה את קצין הכנסת.

ניר אורבך: עם סיום כהונתו של יושב-ראש הכנסת, ניצב יוסף גריף, פנה אלי יושב-ראש הכנסת לאחר התייעצות עם סגניו וביקש כי ועדת הכנסת תאשר את מיניו של יובל חן לתפקיד קצין הכנסת .

ניר אורבך: היושב-ראש העביר פנייה מפורטת שכוללת את מסקנות הוועדה הציבורית שהוא מינה ואת קורות החיים של מר חן.

ניר אורבך: אבקש מיושב-ראש הכנסת להציג את הבחירה.

מיקי לוי: בוקר טוב לכולם, יושב-ראש ועדת הכנסת - - -

יצחק פינדרוס: אני מזכיר שביקשתי הצעה לסדר.

ניר אורבך: פה אין הצעות לסדר, יש בקשות רשות דיבור, כל אחד יקבל את רשות הדיבור שלו על פי רישום אצל נועה.

מיקי לוי: מכובדי כולם, בעבר, לאורך כל השנים, היה מנדט מסור ליושב-ראש הכנסת לבחור את מי מהמועמדים הקיימים לתפקיד קצין הכנסת.

מיקי לוי: בהתייעצות עם שגית ועם אנשיי חשבתי שזה לא נכון לעשות את זה.

מיקי לוי: אני חושב שצריך ללכת לדרך נקייה יותר כדי לבחור את הטוב ביותר שאנחנו יכולים להעמיד בראש המשמר.

מיקי לוי: ויתרתי על המנדט שיש לי לבחור אדם כראות עיני והעדפתי ללכת לדרך ארוכה יותר שיש בה שקיפות מרובה מכיוון שזה מה שחשוב בעיני.

מיקי לוי: שקיפות מליאה ללא לחצים של גורמים חיצוניים ואני לא אדבר על העניין הזה יותר.

מיקי לוי: מנכ"ל הכנסת היה שותף מלא לתהליך, עשינו תהליך סדור עם אנשים מיומנים ועם כלים תומכים מבחוץ שיעזרו לנו לקבל החלטה מי הראוי והמתאים.

מיקי לוי: כולם היו טובים אבל רצינו את המתאים ביותר.

מיקי לוי: אדוני המנכ"ל, בבקשה.

גיל סגל: תודה, אדוני היושב-ראש.

גיל סגל: יושב-ראש ועדת הכנסת, מזכירת הכנסת, היועצת המשפטית, בסוף חודש יולי 2021 פנינו לוועדה מייעצת ברשות האלוף דורון אלמוג, ניצב (בדימוס) גילה גזיאל, ויועץ ארגוני צור קרן (סא"ל במיל').

גיל סגל: הוועדה התכנסה וקבעה שורה של קריטריונים לבחירת קצין הכנסת.

גיל סגל: התהליך כלל ארבעה שלבים עיקריים: 1.

גיל סגל: מיון על פי תנאי סף, הוגשו קורות חיים של 42 מועמדים ונבחנו על פי קריטריונים סדורים.

גיל סגל: תשעה מהמועמדים לא עמדו בדרישות הסף.

גיל סגל: 2.

גיל סגל: מיון על פי קורות חיים, 20 מהמועמדים לא עבור שלב זה.

גיל סגל: 3.

גיל סגל: שלב של מרכז הערכה.

גיל סגל: 13 מועמדים קיבלו ציון גבוה בשלב זה ולכן המשיכו.

גיל סגל: 4.

גיל סגל: שלב המועמדים לראיון שאליו הגיעו חמישה מועמדים.

גיל סגל: מועמד אחד הסיר את המועמדות על רקע קידום אישי שקיבל לתפקיד אחר.

גיל סגל: ארבעה מועמדים רואיינו על ידי קצין הכנסת, היועצת המשפטית של הכנסת והיועצת המשפטית לענייני מינהל.

גיל סגל: יובל חן נמצא כמועמד המוביל לתפקיד.

גיל סגל: אני רוצה להגיד שזו הזדמנות לועדה בראשות האלוף דורון אלמוג, על ההליך המקצועי שארך שעות רבות ועל ההמלצות המושכלות שהועברו אלינו.

מיקי לוי: תודה למנכ"ל.

מיקי לוי: אני רוצה להדגיש שעד שלא הובאו בפניי חמישה מועמדים, בלי לפרט יתר על המידה, חמשת האנשים באו מגופים שונים.

מיקי לוי: עד לרגע האחרון ידי לא נגעה בעסק, לא ידעתי במי מדובר, כמה עברו את השלבים השונים.

מיקי לוי: השלב השני כלל מרכז הערכה חיצוני שלא הייתה לנו שום מעורבות בפעילותו, רק צוות הבחירה קבע את הכללים ואת תנאי הסף.

מיקי לוי: לפיינל-פור הגיעו החמישה הטובים ביותר, כל אחד מארגון אחר, וזו רק יד המקרה.

מיקי לוי: זה עזר לנו לקבל הקלטות.

מיקי לוי: יובל חן שיושב איתנו כאן, אני מאחל לו הצלחה.

מיקי לוי: פירטתי את כל ההליך בפני סגני יושב-ראש הכנסת איתם אני אמור להתייעץ על פי הנוהל.

מיקי לוי: הם אישרו את בקשתי.

מיקי לוי: יובל היה מנהל בכיר וחבר בהנהלת משרד הביטחון, הוא היה מנהל גוף בטחוני רגיש מאוד, מנהל גוף מקצועי שמנה מאות אנשים כולל ניהול תקציב.

מיקי לוי: יובל פועל בכפיפות ישירות למנכ"ל, מופקד על 700 עובדים ותקציב בהיקף של 100 מיליוני שקלים, אבטחה של אישים בארץ ובחו"ל וכן אחריות על 1,400 מאבטחים שנתנו שירותים למדינת ישראל.

מיקי לוי: הוא הוביל שינויים מאוד משמעותיים בגופים שבהם היה.

מיקי לוי: מפורטת בפניכם רשימת תפקידיו הראויה להערכה, מחזיק גם בתואר ראשון במתמטיקה ופילוסופיה ותואר שני במדיניות ציבורית מטעם האוניברסיטה העברית.

מיקי לוי: מדובר באיש רב כישרונות, הטוב ביותר שיכולנו למצוא בין 42 כישרונות.

מיקי לוי: שני יועצים משפטיים והמנכ"ל ישבו איתי כדי שלא אבחר באופן אישי.

מיקי לוי: הם סייעו בידי לבחור את המועמד המתאים והטוב ביותר.

מיקי לוי: אדוני, יושב-ראש ועדת הכנסת, אני מבקש את אישור ועדת הכנסת כדי למנות את יובל חן לקצין הכנסת הבא.

מיקי לוי: יתרה מכך, כדי שלא יהיו אנשים שישבו פה שנים – מה שקרה בשנים הקודמות – הגבלנו את התפקיד לארבע שנים ועוד אופציה לשנתיים, בדיוק כמו הרמטכ"ל.

מיקי לוי: כמי שהיה 24 שנים במדים אני חושב שטוב לרענן את השורות.

מיקי לוי: גם בעניין הזה הגבלנו, לא נשארנו עם בעל תפקיד לזמן לא מוגבל.

מיקי לוי: אני חושב שעשינו עבודה טוב ואני מבקש את אישור ועדת הכנסת כדי למנות את יובל חן לקצין הכנסת.

ניר אורבך: תודה, אדוני.

ניר אורבך: אני רוצה להודות לך ולמנכ"ל הכנסת, חברי הטוב, גיל סגל, על התהליך.

ניר אורבך: רואים שנעשתה עבודה משמעותית ואני חושב שהגיע המועמד הראוי.

ניר אורבך: אאפשר לחברי הכנסת להעיר הערות, אני מבקש ואומר שבשלב הזה זה רק לנושא הזה.

ניר אורבך: נאפשר אחר כך תגובות לשאר הנושאים.

ניר אורבך: חבר הכנסת פינדרוס, בבקשה.

יצחק פינדרוס: שלום לך, אדוני היושב-ראש, שלום ליושב-ראש הכנסת ולכל המכובדים.

יצחק פינדרוס: אני שמח על התהליך ועל מי שנבחר, אני מאמין שהוא אדם ראוי וטוב.

יצחק פינדרוס: בסוגריים אוסיף שרמטכ"ל נבחר לשלוש שנים ועוד שנה, כך לימדו אותי בישיבה, יכול להיות שאני טועה, זה לא לארבע ועוד שתיים.

יצחק פינדרוס: בכל מקרה זה פרט קטן וזה בסדר גמור.

יצחק פינדרוס: אומר משהו שאינו ברמה האישית כי אני מברך על הבחירה ואתמוך בה כחבר ועדה: צר לי שלא מצאו מישהו מתוך משמר הכנסת על מנת שיכהן בראשו.

יצחק פינדרוס: אני חושב שגוף צריך לשאוף לקדם את אנשיו שלו.

יצחק פינדרוס: אני שמח שיש כאן איש ראוי אבל להבא יש לחשוב איך אנחנו מקדמים את חברי הארגון עצמו לתפקידים יותר בכירים.

יצחק פינדרוס: כל אדם שואף להתקדם ואם מביאים מישהו מבחוץ אז זה יוצר אי-נוחות.

יצחק פינדרוס: אני מאחל לך הרבה הצלחה, אתה בתפקיד סבוך ובתקופה מתוחה.

יצחק פינדרוס: רציתי לדבר על מה קורה כשאנחנו מתחילים שבוע עם תקציב שאושר אחרי 21 שנים שלא אושר, סוף סוף בשורה למדינת ישראל.

יצחק פינדרוס: אדבר על זה בסבב הבא.

יצחק פינדרוס: זה אחד מהתפקידים שיהיו לקצין הכנסת החדש, באמת מאתגר.

ניר אורבך: חבר הכנסת פינדרוס, לא תמיד קולטים את הציניות בדברים שלך.

יצחק פינדרוס: שלוש כפול שבע זה גם 21.

ניר אורבך: תודה.

ניר אורבך: חברת הכנסת וולדיגר, בבקשה.

מיכל מרים וולדיגר: אני אדבר בסבב הבא.

ניר אורבך: חבר הכנסת קרעי.

שלמה קרעי: תודה, אדוני, אני מתרשם לטובה מקורות החיים של המועמד ומאחל לו הצלחה.

שלמה קרעי: בתקופה כזו, שבה אנחנו רואים ניסיון לייצר פייק-הסתה על ידי הכנסת שכביכול הותקפו על מנת לגרור את קצין הכנסת לארגן להם אבטחה.

שלמה קרעי: באמירות הללו הם פוגעים דווקא בנו, בצד השני של המפה, ליצור דמוניזציה שלו כאילו מדובר בציבור ברוטלי.

שלמה קרעי: אני חושב שיש לחדד את הנהלים ואם נתפס חבר כנסת באמירה שקרית, תלונה שקרית, תיאור אירוע שלא היה – הדברים הללו צריכים להילקח בחשבון בכל מה שקשור באבטחה עתידית.

שלמה קרעי: אני חושב שכולנו רואים שיש כאן תהליך מסוכן.

שלמה קרעי: קצין הכנסת הופך להיות טריגר במערכת ההסתה כלפי הצד השני במפה הפוליטית ואני חושב שהדברים צריכים להיות מאוד נחרצים, שלא ישתמשו בדרך הזאת ובקשב והאמון של קצין הכנסת כקרדום לחפור בו במאבק נגד הצד הפוליטי הנגדי.

שלמה קרעי: חוץ מהעניין הזה, שאני חושב שהוא חמור, לא משנה תגידו, כל עם ישראל יודע שנאמר דבר אחד ולאחרי מכן יש חזרה מאותו העניין.

שלמה קרעי: כמו שאומרים חז"ל: "הרוצה לשקר, ירחיק עדיו".

שלמה קרעי: אולי אותו דבר קרה באותו לילה אבל לא במקום מצולם - - -

בועז טופורובסקי: על מי אתה מדבר, על ביבי?

שלמה קרעי: אני חושב שהדבר הזה חמור מאוד, אדוני, ואני חושב שצריך להביא אותו לידי ביטוי בנהלים חדשים עם כניסת קצין הכנסת החדש.

שלמה קרעי: זו תקופה שיש ניסיונות רבים של סתימת פיות הימין באמצעות דמוניזציה שלו וצריך לקחת את זה בחשבון.

בועז טופורובסקי: הוא בבית משפט, ביבי, מה אתה רוצה?

שלמה קרעי: דבר נוסף:

שלמה קרעי: שמענו שכינו חבר כנסת בכינוי "וירוס" מה שיכול לייצר עילה לתקיפה שלו, אני חושב שצריך להצמיד לו אבטחה.

רם שפע: מכל הדברים שנאמרו זה מה שמטריד אותך?

ניר אורבך: תודה לחבר הכנסת קרעי.

ניר אורבך: אדוני, יושב-ראש הכנסת, אני מסתייג מהאמירה של חברת הכנסת פינטו, לה רמז חבר הכנסת קרעי, אני חושב שזו הייתה אמירה לא ראויה.

מיקי לוי: מכיוון שאין ועדת אתיקה היא תוזמן אלי למשרד.

ניר אורבך: זה הדבר - - -

יצחק פינדרוס: רציתי להתייחס לזה בהצעה לסדר אבל נמנע ממני.

בועז טופורובסקי: - - - שאתם לא מקימים ועדת אתיקה - - -

יצחק פינדרוס: אשמח להתייחס לזה.

ניר אורבך: חברת הכנסת וולדיגר, אני רוצה להתייחס באופן כללי לדבריו של חבר הכנסת קרעי.

ניר אורבך: אני, להבדיל ממך, כן הסתובבתי עם אבטחה ואני יודע מה המשמעות של זה.

ניר אורבך: תאמין לי שזה הדבר האחרון שאתה רוצה.

שלמה קרעי: אני לא רוצה.

ניר אורבך: תאמין לי - - -

שלמה קרעי: אני לא רוצה שישתמשו בזה כקרדום.

בועז טופורובסקי: כי לא מאיימים עליך כמו שמאיימים עליה.

ניר אורבך: הנושא של קרדום לחפור בו ובקשת אבטחה מקצין הכנסת, אני אומר לך, שנייה - - -

שלמה קרעי: לא כדי לקבל אבטחה, כדי לייצר דמוניזציה של הצד השני.

ניר אורבך: רגע אחד.

ניר אורבך: נאמנים עלי דבריה של חברת הכנסת עידית סילמן.

שלמה קרעי: אשריך.

ניר אורבך: דבר שני: אני חשוף למה שהיא עוברת בחודשים האחרונים, אני יכול לדבר על עצמי, אני לא עושה דמוניזציה לימין, אני מהימין.

ניר אורבך: אני אומר שצריך לדעת שהאמירות שלנו פה מהדהדות החוצה ומגיעות לאנשים שאינם נורמטיביים.

ניר אורבך: חבר הכנסת קרעי, אתה צריך לעדת את זה, אני אומר לך את זה בתור מי שכבר חשוף ארבעה חודשים לדברים הללו.

שלמה קרעי: זו לא הצדקה לשקר קבל עם ועדה.

בועז טופורובסקי: מה אתה - - -

ניר אורבך: אתה נתפס לנושא מסוים וגם קובע עובדה שאינה נכונה.

ניר אורבך: עלי נאמנים דברי חברת הכנסת סילמן.

שלמה קרעי: - - - ולאחר מכן חזרו - - -

ניר אורבך: חבר הכנסת קרעי, תן לי רגע אחד.

יבגני סובה: - - - לאנשים לבדוק את זה, למה לקבוע עובדות שזה שקר - - - את העניין הזה.

שלמה קרעי: - - -

ניר אורבך: חבר הכנסת סובה, יבגני - - -

יבגני סובה: אתה אומר שהיא משקרת, - - -

ניר אורבך: יבגני, אני לא צריך את העזרה - - -

יבגני סובה: - - - סבלנות וגם אני לא מתאפק - - -

ניר אורבך: סליחה, חבר הכנסת סובה, תודה על העזרה, אני לא צריך אותה.

ניר אורבך: רגע אחד, שמעתי אותך קשב רב, אתן לך גם להגיב.

בועז טופורובסקי: גם את מינוי קצין הכנסת הפכתם לדיון פוליטי מגעיל.

ניר אורבך: חבר הכנסת קרעי, אנחנו מכירים ואני מוקיר אותך.

ניר אורבך: אני אומר לך עכשיו באחריות, ומדבר מדם ליבי, ואני מדבר פה על כולנו.

ניר אורבך: דברים שאנחנו אומרים פה וזה נשמע לנו על סף אלימות, כשזה יוצא החוצה ומגיע לאנשים לא נורמטיביים זה הופך לאיום.

ניר אורבך: אני אומר לך שאני לא פונה לקצין הכנסת על כל איום.

ניר אורבך: כשאני מגיע לקצין הכנסת וקובעים שיש לי אבטחה זה פוגע לי במשפחה ואחר כך אני צריך שהמשטרה תעשה ישיבה לדעת אם רמת המסוכנות ירדה ואני לא יודע מתי זה ירד ממני.

ניר אורבך: תאמין לי שאף אחד לא רוצה אבטחה.

ניר אורבך: אנחנו צריכים, ואני פונה לכולנו, לשנות את המצב הכללי של השיח בכנסת.

ניר אורבך: השיח בכנסת הוא שיח אלים.

ניר אורבך: שיח אלים יכול להיות גם במתק שפתיים, אני מדבר אליך כי אתה העלית את זה, אבל זה לא אישי.

ניר אורבך: דברים שאנחנו אומרים פה והם על הגבול, כשהם יוצאים החוצה הם עוברים כל גבול, אני אומר את זה כמי שחווה את זה ואני יודע שחברת הכנסת סילמן חווה את זה.

ניר אורבך: רואים את זה בצילומים.

ניר אורבך: אפשר להיתפס לתאריך ולפרטים, זו לא הנקודה.

ניר אורבך: הנקודה שעלתה - - -

מיכל מרים וולדיגר: ראית פעם את - - -

ניר אורבך: חברת הכנסת וולדיגר - - -

מיכל מרים וולדיגר: לא, לא.

ניר אורבך: חברת הכנסת וולדיגר, אל תיקחי אותי לשם ואני גם לא אגיע לשם.

מיכל מרים וולדיגר: אני לא לוקחת אותך, אתה מדבר עשר דקות על - - -

ניר אורבך: אני לא מנהל איתך ויכוח, את העמדה שלך כבר ראיתי בציוץ אתמול, לא מתווכח איתך, אני מביע עכשיו את העמדה שלי.

ניר אורבך: שנייה, זה לא ויכוח.

מיכל מרים וולדיגר: זו דמגוגיה.

ניר אורבך: לא, זה דמוקרטי שאני מביע את העמדה שלי.

ניר אורבך: מותר לך ואני אתן לך אפשרות לדבר גם אחר כך.

ניר אורבך: אי-אפשר להגיד שיש סתימת פיות בוועדה וזה לא ייצא החוצה גם לא באמירת אגב.

ניר אורבך: עכשיו אני מדבר לכולנו, תקשיבו טוב למה שאני אומר: אני מהימין, אני לא הולך לעשות דמוניזציה לימין.

ניר אורבך: אני מדבר על כולנו פה.

שלמה קרעי: אבל - - -

ניר אורבך: לא, לא, אל תסיט את זה.

ניר אורבך: אני בא מהעולם הזה - - -

מיכל מרים וולדיגר: למה לא?

ניר אורבך: את יודעת למה לא?

ניר אורבך: מתי בפעם האחרונה היו לך מול הבית מפגינים שמקללים אותך?

יצחק פינדרוס: היו לי, אני 30 שנים בפוליטיקה - - -

ניר אורבך: לא שאלתי אותך, שאלתי אותה.

מיכל מרים וולדיגר: אני מוכנה להתחלף איתך.

ניר אורבך: אל תתחלפי איתי, תאמיני לי שאת לא מוכנה.

מיכל מרים וולדיגר: אתה שואל מתי היו לי, אני באופוזיציה, מה זה מתי היה לי?

מיכל מרים וולדיגר: אבל אני אראה לך כמה קוראים לי הומופובית.

מיכל מרים וולדיגר: תראה איזו שטנה יש נגדי - - -

ניר אורבך: מיכל - - - הסביר, את עורכת דין, יש את מבחן האדם הסביר מה שאת עושה פה זה הפוך מכך.

מיכל מרים וולדיגר: הפגנה זו הסתה?

קריאה: - - -

מיכל מרים וולדיגר: ניר, האם הפגנה זו הסתה?

מיכל מרים וולדיגר: אסור להפגין?

ניר אורבך: לא אמרתי את זה ואל תכניסי לי מילים לפה.

מיכל מרים וולדיגר: אמרת שמפגיעים לך מול הבית, זה כלי אלמנטרי בדמוקרטיה.

ניר אורבך: מיכל, אל תעשי עלי מניפולציות.

מיכל מרים וולדיגר: אני לא.

ניר אורבך: את עושה עלי מניפולציות.

מיכל מרים וולדיגר: אתה עושה עלי.

ניר אורבך: תקשיבי טוב מה שאני אומר לך.

מיכל מרים וולדיגר: - - -

ניר אורבך: תקשיבי טוב מה שאני אומר לך, את יכולה לגשת איתי אחר כך למשרד קצין הכנסת ולראות את הדברים שהעברתי כולל תיאורים גרפיים שלא היית רוצה שיגידו לבנות שלך או לאימא שלך.

מיכל מרים וולדיגר: על מה אנחנו מתווכחים?

מיכל מרים וולדיגר: אתה עושה דמגוגיה.

יצחק פינדרוס: - - - להיכנס באימא שלו - - -

מיכל מרים וולדיגר: גם אלי שולחים דברים.

ניר אורבך: אני אומר לך דבר אחד פשוט ולמה את קופצת, אני דיברתי אל כולם.

ניר אורבך: את יודעת מה אומרים על מי שקופץ.

מיכל מרים וולדיגר: אומרים שהימין כך והימין כך אז - - -

ניר אורבך: אני אומר לך עוד פעם, את שומעת מה אני אומר?

ניר אורבך: למה את קופצת, את שמעת מה אני אומר?

מיכל מרים וולדיגר: שמעתי היטב.

ניר אורבך: או שעל ראש הגנב בוער הכובע.

ניר אורבך: אמרתי שאני מהימין ואני מדבר על כולם.

ניר אורבך: לא דיברתי אלייך, למה קפצת?

ניר אורבך: אני אסביר לך למה קפצת.

מיכל מרים וולדיגר: אתה גם שואל וגם עונה.

שלמה קרעי: כמה אפשר לבלבל את היוצרות?

שלמה קרעי: - - - במשפט.

ניר אורבך: שלמה, אני אתן לך משפט אבל אני מסכם את דבריי.

מיכל מרים וולדיגר: זה רק לא פייר, אמרת לי למה קפצתי ושעל ראש הגנב בוער הכובע אבל זה לא פייר.

ניר אורבך: זו הייתה שאלה רטורית.

מיכל מרים וולדיגר: יש כאן מצלמות - - -

ניר אורבך: זו הייתה שאלה רטורית.

מיכל מרים וולדיגר: לא, לא, זה היה לבוא ולתקוף.

ניר אורבך: אני יודע מה אמרתי, את לא תגידי לי מה שאלתי, שאלתי שאלה רטורית.

מיכל מרים וולדיגר: אמרת שעל ראש הגנב בוער הכובע ולמה שאלת, ככה אמרת - - - תשובה על זה.

ניר אורבך: שאלתי שאלה רטורית ועניתי עליה.

ניר אורבך: עכשיו אני אומר עוד פעם - - -

מיכל מרים וולדיגר: אבל אני לא עניתי.

ניר אורבך: זו שאלה רטורית שאני שאלתי, לא את, ולכן אני עונה.

ניר אורבך: זה דמוקרטי לחלוטין.

ניר אורבך: אני מסכם: אני איש ימין ואין לי עניין בדמוניזציה של הימין ואני לא מבין למה את קופצת.

ניר אורבך: צריך לדעת שכל אמירה שמשחקת בגבולות יוצאת החוצה וחוצה את הגבול.

ניר אורבך: זה הכול.

שלמה קרעי: כמה אפשר לבלבל את היוצרות?

שלמה קרעי: עומד ראש הממשלה החלופי וקורא לנו צאצאים של יגאל עמיר ולמחרת איתמר בן גביר חוטף אלימות פיזית.

ניר אורבך: הוא אמר את זה לך?

ניר אורבך: אני הייתי שם ב-1996, בן כמה היית?

ניר אורבך: אני הייתי שם בהפגנות.

שלמה קרעי: לאחר מכן בנט מחבק אותו אחרי הנאום הזה, וכשאתה שומע שמייצרים פייק-אלימות, אין לי שום מילה אחרת.

שלמה קרעי: אומרים: "תקפו אותי בתחנת דלק" ואחר כך משנים את זה כי מבינים שיש מצלמות.

שלמה קרעי: על מי אתם עובדים.

ניר אורבך: אתה נתפס למקרה בודד שאני אומר לך - - - ואני אומר לך עוד פעם - - -

שלמה קרעי: זה מקרה עם הוכחות, הוא מאיר כמו שמש את הנרטיב שאתם מנסים לייצר.

שלמה קרעי: אתה נעלב בשבילי שאני הייתי ב-1996 בהפגנות האלה.

שלמה קרעי: אני לא מבין למה אתם קופצים - - -

מיכל מרים וולדיגר: אני אסביר.

ניר אורבך: אבל אני מדבר לקרעי, מה את רוצה?

מיכל מרים וולדיגר: דבר למי שאתה רוצה.

מיכל מרים וולדיגר: דבר, דבר, למי שאתה רוצה, רק תן לי אחר כך לדבר.

ניר אורבך: אני אומר לך שלמה, ואני מתפלא על זה.

ניר אורבך: תבוא אלי אחרי צהריים הבייתה ותראה אנשים שמקבלים כסף וצועקים מול הבית שלי עם מגפון.

ניר אורבך: הם כבר עברו את ההסתה.

שלמה קרעי: אבל יש משטרה שתעשה את העבודה.

ניר אורבך: שלמה, אני לא מדבר - - -

שלמה קרעי: אני מדבר על הנרטיב הזה, הנרטיב לפיו הימין ברוטאלי וזה הרי בדיוק ההיפך, אין ממלכתי כמו הימין.

ניר אורבך: אני מתפלא עליך - - -

רם שפע: תגיד לי, איפה אתה חי?

רם שפע: באיזו מדינה?

ניר אורבך: בסוף אתה מסכים איתי - - -

רם שפע: - - -

ניר אורבך: שלמה, אני מנהל איתך שיח אבל זה לא אישי.

ניר אורבך: אני מדבר עכשיו כללי.

ניר אורבך: השיח שאנחנו מייצרים פה בכנסת, גם בוועדות וגם במליאה הוא שיח אלים, אין מה לעשות.

ניר אורבך: בסופו של דבר אנחנו כנבחרי ציבור - - -השיח הזה יוצא החוצה ומשדר משהו.

ניר אורבך: כשהדבר הזה יוצא החוצה הוא מגיע לאנשים שתפיסת הטוב והרע שלהם מעורבבת.

שלמה קרעי: תראה מה קורה בחוץ מפוצצים במכות ילדות בנות 14 ומביאים אותן באזיקים.

שלמה קרעי: תראה את המעשים ותבין מה הנרטיב.

שלמה קרעי: איזה נרטיב שולט, האם הימין אלים או שמנסים - - -

רם שפע: הימין ממלכתי.

שלמה קרעי: הרבה יותר ממלכתי ממך, רם שפע.

רם שפע: אני לא יודע איך להתייחס לזה ברצינות.

מיכל מרים וולדיגר: אבל זה לא פייר.

ניר אורבך: חברת הכנסת עוד שנייה אחת, מה לעשות שכרגע אני מנהל הדיון.

מיכל מרים וולדיגר: בסדר, אתה מנהל, אבל דיברת עלי.

יצחק פינדרוס: אני רוצה להתייחס לדברים.

יצחק פינדרוס: ביקשתי בתחילת הישיבה אבל אם זה הפך לדיון אז גם אני רוצה לדבר בנושא.

יבגני סובה: יש אנשים שלא דיברו.

יצחק פינדרוס: ביקשו ממני לא לדבר על זה, אתה לא היית פה, ביקשתי לדבר, הוא ביקש ממני לא לדבר וכיבדתי את זה.

ניר אורבך: חבר הכנסת פינדרוס, רגע אחד.

ניר אורבך: אתן עוד שתי תגובות ונצביע.

ניר אורבך: חבר הכנסת סובה, בבקשה.

יבגני סובה: תודה, אדוני, אני מברך את יובל חן ומבקש להודות לניצב יוסף גריף שמסיים את תפקידו.

יבגני סובה: אני חושב שמלבד העבודה שלו כקצין הכנסת הוא יצר מערכת יחסים אישית עם כל חבר כנסת בנפרד ותמיד היינו יכולים להיכנס אליו, לשתות קפה, לדבר, להחליף חוויות וזו הזדמנות לומר לו תודה.

יבגני סובה: אני מאחל הצלחה לך, יובל, אני חייב להגיד שאני לא מקנא בך כי אתה נכנס בתקופה סוערת.

יבגני סובה: - - -

יצחק פינדרוס: - - -

יבגני סובה: פינדרוס, למה אתה מפריע?

יבגני סובה: הנה, דוגמה, הקשבתי בקשב רב ואתה מפריע לדבריי, למה?

יבגני סובה: הייתי פה פרשן פוליטי 15 שנים וחשבתי שראיתי הכול.

יבגני סובה: מבחינת השיח בבית הזה, מבחינת היחסים בין אנשים.

יבגני סובה: תמיד חשבתי שאנשים עושים את זה מול המצלמות אבל בפרסה הדברים משתנים.

יבגני סובה: היום גם זה לא קורה.

יבגני סובה: גם בפרסה אתה יכול לראות ויכוחים ברמה אישית בין חברי כנסת ואנשים מעליבים אחד את השני.

יבגני סובה: אני אומר את האמת, לא ממציא פייק.

יבגני סובה: מילה לגבי השיח כאן:

יבגני סובה: חבר הכנסת קרעי, אני לא יודע כמה אתה מקבל הודעות באמצע הלילה, תחשוב שיגידו לך: "תוניסאי מסריח" ב-02:00 בלילה.

שלמה קרעי: אומרים הרבה יותר מזה.

שלמה קרעי: לא שמעת מה אמרו לי כשהאחיין שלי נפטר.

יבגני סובה: אני מקבל כל יום מסרונים ואפילו לא מעלה אותם לקצין הכנסת.

שלמה קרעי: גם אני מקבל ובחיים לא פניתי לקצין הכנסת.

יבגני סובה: אקריא את המסרונים: "כלומניק, אפס, אימא שלך..., תשתה וודקה ותנוח, תחזור לרוסיה" – למרות שנולדתי באוקרינה.

שלמה קרעי: אתה כנראה חושב שאתה מיוחד במינו, כולנו מקבלים את זה.

שלמה קרעי: אבל לבוא ולהמציא - - -

יבגני סובה: אני חושב שכל אדם צריך לקחת אחריות על המילים שהוא מוציא מפיו, אז אל תדבר בשם אחרים, דבר בשמך.

יבגני סובה: אני לא רוצה לשמוע גם דברים כמו של ח"כ מסיעתך – ואיני מאשימך בכך – שהוא אומר "סמרטוט רצפה" על יושב-ראש הכנסת, זה לא מקבל.

שלמה קרעי: וכשלפיד אומר לנו: "צאצאים של יגאל עמיר" יש לך מה להגיד על זה?

ניר אורבך: שלמה, שלמה - - -

יבגני סובה: הנה יושב-ראש סיעת יש עתיד, תבוא אליו בטענות.

שלמה קרעי: וכשיושב-ראש הסיעה שלך אומר שצריך לפנות את החרדים במריצות לאשפה ואת ביבי ביחד איתם יש לך מה להגיד על זה?

שלמה קרעי: תתבייש לך.

יבגני סובה: להגיד סמרטוט רצפה על יושב-ראש הכנסת זו תת-רמה.

יבגני סובה: אני נתתי - - -

ניר אורבך: חבר הכנסת סובה - - -

שלמה קרעי: במריצות למזבלה, יושב-ראש המפלגה שלך.

בועז טופורובסקי: שיעשו תחרות.

ניר אורבך: אני מבקש לתת לו לסיים את דבריו.

יבגני סובה: אני רוצה להגיד שהגענו לתחתית של התחתית.

יבגני סובה: בדיון הקודם אמרתי שמיד לאחר העברת התקציב עלינו לבצע הידברות מול האופוזיציה ולנסות לגשר.

יבגני סובה: אני לא יודע אם ועדת האתיקה זה פתרון.

יבגני סובה: ודאי שהיא חייבת לקום, אבל אני חושב שאנחנו צריכים לראות כיצד מנמיכים את הלהבות כי בסופו של דבר אנחנו דוגמה לציבור והציבור הרבה פעמים אומר שאם מותר לחברי כנסת להעליב ולגדף אז גם לו מותר.

יבגני סובה: אולי זה העבר העיתונאי שלי שעוזר לי להפריד בין הסתה לבין סתם השמצות.

יבגני סובה: אני לא רץ עם השמצות לקצין הכנסת, אם יש איומים זה משהו אחר.

יבגני סובה: כשאומרים לך: "אחכה לך ליד הבית ואראה לך מה זה" – זה איום.

יבגני סובה: אז אלו הדברים שכמעט הייתי על הגבול.

יבגני סובה: אני מקווה שלא נגיע לזה, כי אז כן צריך לעבור לקצין הכנסת וכן לדווח על הדבר הזה.

יבגני סובה: אני לא מקנה בך, יובל, אני מאחל לך הצלחה רבה.

יבגני סובה: אתה חייב להיות חלק מתהליך ההידברות בין הקואליציה לאופוזיציה, תהליך שצריך להיות אל מול המצלמות.

יבגני סובה: אולי אתה, יושב-ראש הכנסת, תוביל את הדבר הזה.

יבגני סובה: השיח בבית הזה מקרין על הציבור וזה לא משנה כרגע מי התחיל.

יבגני סובה: אנחנו חייבים להתעלות ולהוות דוגמה לכלל הציבור.

יבגני סובה: אנחנו נבחרי ציבור, כמה שזה נשמע פתטי, ולכן אנחנו צריכים להוות דוגמה.

יבגני סובה: אני קורא לכולם להירגע ומקווה שנפסיק לקבל הודעות בלילה בסגנון: "שכל הרוסים ימותו".

יבגני סובה: אני מאוקרינה, לא מרוסיה, תפסיקו.

ניר אורבך: תודה לחבר הכנסת סובה.

ניר אורבך: חבר הכנסת וולדיגר, בבקשה.

מיכל מרים וולדיגר: תודה, אני חייבת לומר שאני מוחה על הביטוי: "על ראש הגנב בוער הכובע".

מיכל מרים וולדיגר: אני לא חושבת שאי-פעם צעקתי, איימתי, קיללתי על מישהו בימי חיי.

מיכל מרים וולדיגר: לא בכלל ובוודאי לא בכנסת.

מיכל מרים וולדיגר: ישבתי אתמול ושלשום וראיתי חדשות, אני שומעת מחברי כנסת שמתראיינים שהם שומעים הערות לא ראויות.

מיכל מרים וולדיגר: אני מסכימה אם היושב-ראש ששפה יוצרת מציאות וצריך לשמור על שפה מכובדת.

מיכל מרים וולדיגר: עדיין, אמר את זה שלמה לפני, אבל טלו קורה מבין עיניכם.

מיכל מרים וולדיגר: אני שומעת את עידית ואחרים: "הימין משסה בנו, יש כאן שיסוי, יש כאן הסתה".

מיכל מרים וולדיגר: כשמהימין יוצאות מילים לא ראויות אז זו "הסתה" ו-"כוונה לרצח" בזמן שלא היו דברים מעולם.

מיכל מרים וולדיגר: כשמגיעה הערה בוטה ומכוערת מהשמאל, אפילו לא במרווח של זמן, אז הם אומרים: "הוא לא התכוון, הדברים הם אחרת".

מיכל מרים וולדיגר: צריך לראות את הצביעות.

מיכל מרים וולדיגר: זה מרתיח אותי ולזה התכוונתי.

מיכל מרים וולדיגר: כשהיית באמת בימין, ניר, סבלת מזה - - -

ניר אורבך: אני באמת בימין גם עכשיו.

מיכל מרים וולדיגר: אתמול קיבלתי סרטון ובו בנט, כשהוא היה בימין, הוא צעק בעקבות איום על אלעזר שטרן: "תפסיקו לסתום לנו פיות, זכותנו להעביר ביקורת, אם אתם לא יודעים לקבל ביקורת אז מקומכם לא בפוליטיקה".

מיכל מרים וולדיגר: כך אמר ראש המפלגה שלך, ראש הממשלה של כולנו.

מיכל מרים וולדיגר: כך אני מרגישה, אתם נמצאים בצד השמאלי של המפה אז כל התקשורת עוטפת אתכם, אבל מהימין צועקים אז פתאום זו הסתה והכול נורא ואיום.

מיכל מרים וולדיגר: אני מציעה, כמוך, להוריד את הלהבות אבל תמיד לזכור ששיש הדדיות.

מיכל מרים וולדיגר: זו צביעות בעיני, תודה.

ניר אורבך: הערה אחת, את לא התייחסת לדברים שלי, נכון?

מיכל מרים וולדיגר: התייחסתי לכל מה שנאמר פה.

ניר אורבך: כי פעם אחת לא אמרתי: "הסתה מימין".

מיכל מרים וולדיגר: ואגב הפגנות שהוזכרו כאן:

מיכל מרים וולדיגר: בעיני זה אחד מסמלי הדמוקרטיה.

מיכל מרים וולדיגר: אי-אפשר לקחת את הכול.

מיכל מרים וולדיגר: הפגנות זה דבר ראוי, אני מזכירה לכם שבקורונה לא איפשרו לצאת מהבית אבל להפגין אפשרו.

ניר אורבך: - - - הפגנות, הכול בסדר.

מיכל מרים וולדיגר: אמרת שהפגינו לך מול הבית.

ניר אורבך: אמרתי גם מה עשו בהפגנות.

ניר אורבך: אמרתי לך שזה כולל תיאורים גרפיים שלא היית רוצה שיופנו כלפי הבת שלך, אמרתי את זה.

מיכל מרים וולדיגר: לא רוצה שיהיו.

ניר אורבך: חבר הכנסת פינדרוס, בבקשה.

איתן גינזבורג: אני רוצה להודות לניצב הפורש יוסי גריף, שוחחתי איתו בטלפון ואמרתי לו שהוא התחיל את השירות שלו בכנסת כשהייתי בן שנה.

איתן גינזבורג: הוא שירת את הכנסת במשך שנים רבות באופן מסור ונאמן.

איתן גינזבורג: הייתה לי הזכות להאריך את כהונתו בהיות יושב-ראש ועדת הכנסת.

איתן גינזבורג: אני מודה לו על כל פעילותו למען הכנסת וחבריה.

איתן גינזבורג: אני מאחל ליובל חן הצלחה מרובה, יש לך תפקיד מאוד חשוב, לשמור על המקום שהוא לב הדמוקרטיה, המקום שבו הריבון שולח את נבחריו כדי לייצג אותו ואני מקווה שנעשה את זה בצורה הראויה.

איתן גינזבורג: מדובר בתפקיד מפתח, על פי קורות החיים והתהליך שעברת אני בטוח שבחרו את האדם המתאים ביותר.

איתן גינזבורג: אין לי ספק בכישוריך ואני מאחל לך הצלחה.

איתן גינזבורג: אני אשתדל, מקווה שגם חבריי, לעזור לך על מנת שתפקידך יהיה כמה שפחות סוער.

ניר אורבך: חבר הכנסת טיבי, בבקשה.

אחמד טיבי: אדוני היושב-ראש, יושב-ראש הכנסת, רבותיי, אני רוצה להביע הסתייגות והתנגדות לסגנון שהיה במליאה כנגד יושב-ראש הכנסת בזמן ההצבעות על התקציב.

אחמד טיבי: אני חושב שאין לזה מקום, זה היה לא לעניין.

אחמד טיבי: אני אחד מוותיקי הבית.

איתן גינזבורג: גם כנגד סגניו.

אחמד טיבי: יש הבדל בין סגנים ליו"ר.

אחמד טיבי: אני חושב שלא כך מדברים אל יושב-ראש כנסת גם אם חולקים על דעתו וגם אם לא מסכימים.

אחמד טיבי: אני מקווה שהמחזה לא יישנה בשנית.

אחמד טיבי: אני מקווה שהמסר הזה יועבר לכל הסיעות.

אחמד טיבי: אגב, יובל חייב לדעת שחלק מתפקידו, בשונה מתפקיד קודמיו, הוא הגנה על חברי כנסת בתחנות דלק.

ניר אורבך: יובל יצא ואנחנו נעבור להצבעה.

ניר אורבך: מי בעד מינויו של יובל חן כקצין הכנסת, ירים את ידו.

ניר אורבך: בעד – 8

ניר אורבך: נמנעים – אין המינוי אושר.

ניר אורבך: יובל, אני שמח לבשר שהוועדה אישרה פה-את המינוי שלך.

יובל חן: בוקר טוב לכולם, אני מודה ליושב-ראש הכנסת ולמנכ"ל הכנסת על ההשקעה בתהליך שתואר בפניכם.

יובל חן: אלמלא התהליך הזה לא יכולתי להתמודד.

יובל חן: אני ראיתי את המודעה בעיתון.

יובל חן: עברתי לא מעט הליכי מיון, זה היה המאתגר והאיכותי ביותר.

יובל חן: אני מרגיש אחריות כבדה ומתרגש.

יובל חן: מבטיח לעשות כל שביכולתי כדי למלא את התפקיד היטב.

ניר אורבך: בהצלחה, הצלחתה היא הצלחתנו.

ניר אורבך: תודה ליושב-ראש הכנסת.

ניר אורבך: תודה רבה לכולם.

ניר אורבך: אני מחדש את הדיון.

ניר אורבך: יש חוב מהסעיף הקודם, כמו שיושב-ראש הכנסת אמר, קצין הכנסת ממונה לארבע שנים ויש אופציית הארכה לשנתיים נוספות.

ניר אורבך: תאריך תחילת שירותו יהיה ה-28 בנובמבר 2021.

ניר אורבך: אנחנו ממשיכים בסעיף השני.

יצחק פינדרוס: אדוני, אני רוצה להתייחס לסעיף הקודם, התאפקתי וקיבלתי את בקשתך אבל זה כנראה נפרץ אחר כך גם על ידך.

ניר אורבך: בסדר גמור, אני אתן לך.

ניר אורבך: אתה צודק במאת האחוזים.

ניר אורבך: הסעיף השני הוא: בקשת הממשלה להקדמת הדיון בהצעות החוק הבאות, בכל הקריאות; הצ"ח מיסוי מקרקעין (שבח ורכישה) (תיקון מס' 96)(מ/1460); הצ"ח סמכויות מיוחדות להתמודדות עם נגיף הקורונה החדש (הוראת שעה) (תיקון מס' 10) (הארכת תוקף והוראות נוספות)(מ/1461).

ניר אורבך: יעל תיתן את הנימוקים לגבי הנושא הראשון.

יעל לינדנברג: שלום לכולם, יעל לינדנברג מאגף התקציבים.

יעל לינדנברג: הצעת החוק נועדה להעלות את מס הרכישה מ-5% ל-8% למשקיעים, מי שרוכש את דירתו השנייה ויותר, וזאת לאור עליית המחירים המשמעותית שאנחנו רואים עכשיו והגידול שחל מאז התיקון הקודם שעשינו ובו הפחתנו את מס הרכישה בשיעור רכישות המשקיעים שבסופו של דבר בא על חשבון רכישות של זוגות צעירים.

יעל לינדנברג: עשינו מספר תיקונים, בין היתר בחוק ההסדרים, ואנחנו מתכננים עוד צעדים מצד ההיצע.

יעל לינדנברג: אנחנו מבינים שהגיע הזמן לטפל גם בביקוש ולכן אנחנו חושבים שהכרחי לעשות את התיקון הזה כעת.

יעל לינדנברג: עניין הקיצור שמבחינתנו מאוד נדרש, ברגע שכבר יצאה ההודעה והממשלה אישרה את התיקון הזה, גם ראינו את זה ב-2015 שאז נעשה תיקון דומה, זה גורם לקפיצה דרמטית ולהקדמה של כל הרכישות.

יעל לינדנברג: ב-2015, כשהדבר הזה הוצע, הגענו לשיא של כל הזמנים בשיעור רכישות המשקיעים בגלל ההקדמות והלחץ לבצע את העסקה מהר.

יעל לינדנברג: אנחנו מבינים שככל שההצעה נמצאת על הפרק ולא עוברת אז היקף העסקאות יעלה ויעלה עד לרגע אישור החוק.

יעל לינדנברג: מכאן בעצם החשיבות לקצר את המועדים.

יבגני סובה: מרווח הזמן הוא עדיין 12 חודשים מדירה ראשונה כדי שזה לא ייחשב דירה שנייה?

יבגני סובה: אם מקצרים את הזמן הזה אז השאלה היא האם מגדילים את הזמן לצורך מכירת דירה בשביל שלא ייחשב כדירה שנייה, כי אז זה גם מכניס ללחץ את אלה שרוצים לשפר את הדיור.

יעל לינדנברג: אין כאן שום התייחסות לשאלת משפרי דיור.

יבגני סובה: אם אדם בעל דירה וקונה דירה שנייה, אם הוא לא מוכר את הדירה הראשונה בפרק זמן מסוים שעל פי החוק הקודם זה 12 חודשים, השאלה היא האם מכניסים אותו עכשיו ללחץ.

יבגני סובה: אני בעד, הכול בסדר ואני תומך שלא להשאיר את זה לעוד חצי שנה.

יבגני סובה: השאלה היא האם אתם מדברים על תקופה נוספת של זמן שתאפשר לאדם להיפטר מהדירה הראשונה כך שלא תיחשב דירה שנייה לצורך תשלום.

יבגני סובה: האם זה מופיע בחוק או שאתם נותנים התייחסות לנושא הזה?

יעל לינדנברג: מה שאתה מדבר זה לעניין מתי אתה מוגדר כמשפר דיור.

יבגני סובה: כן, זו בדיוק הנקודה.

יעל לינדנברג: זה נשאר לפי החוק הנוכחי.

יבגני סובה: 12 חודשים?

יעל לינדנברג: אנחנו משאירים את זה במצב הנוכחי.

יעל לינדנברג: הייתה הוראת שעה קצרה יותר שהייתה ל-18 חודשים.

יעל לינדנברג: הוראה זו פגה וזה חזר ל-24 חודשים.

יעל לינדנברג: התקופה מאוד ארוכה.

יצחק פינדרוס: זה הזמן שלוקח עד שהדירה מוכנה.

יעל לינדנברג: אני אגיד ש - - -

יבגני סובה: לא, לא, לא, את תבלבל אני מדבר על אדם שבבעלותו דירה והוא רוצה לקנות עוד דירה לצורך שיפור דיור לא מהקבלן.

יבגני סובה: מרגע שהוא חתם על העסקה יש תקופת זמן שהוא חייב להיפטר מהדירה הראשונה.

יצחק פינדרוס: ואז לוקח לקבלן זמן לבנות, הרוכש לא רוצה לקנות את הדירה עד שהקבלן יסיים, זה בדיוק כמו שאתה אומר, אני מצטרף לדבריך.

יצחק פינדרוס: בסוף זה עולה לכדי 24 חודשים.

מיכל מרים וולדיגר: אם הוא קונה מקבלן - - - דירה יד שנייה, אז יש לו פחות זמן.

יבגני סובה: אבל אם זה לא מהקבלן אז הוא בלחץ כי הוא צריך למכור.

יבגני סובה: השאלה האם יש התייחסות לכך, יעל, את אומרת שזה חזר ל-24 חודשים?

יעל לינדנברג: כן, הדבר משפיע כמובן גם על עליית המחירים כי אנחנו רואים באמת הימשכות של ההליכים הללו ואוכלוסייה רבה שמחזיקה שתי דירות במקביל.

יעל לינדנברג: לא נגענו בזה בהצעת החוק המונחת כאן, הצעת החוק המונחת כאן מתארת שינוי באחוזים.

יעל לינדנברג: עד עתה עמדנו על 5% ועכשיו אנחנו מעלים ל-8%.

יבגני סובה: זה ברור.

ניר אורבך: תודה, יעל.

ניר אורבך: חבר הכנסת פינדרוס, בבקשה.

יצחק פינדרוס: אדוני היושב-ראש, אני רוצה להתייחס לדברים שנאמרו בסעיף הראשון של הדיון, אציין רק שלסעיף הנוכחי אתנגד, אני מתנגד להעלאת מיסים.

יצחק פינדרוס: אנחנו נמצאים בשלב חדש, אחרי 21 שנים או שבע שנים או שלוש שנים – שמעתי כמה גרסאות – בהן לא היה תקציב למדינת ישראל, סוף סוף יש תקציב.

יצחק פינדרוס: דיברת על זה גם בישיבת הוועדה הקודמת, אמרת שאתה רוצה לשנות את השיח.

יצחק פינדרוס: אני חושב שהשיח צריך להשתנות.

יצחק פינדרוס: נשיא המדינה פנה בשבוע שעבר וביקש להוציא את המילה "בוגד" מהלקסיקון, אני חושב שצריך להתחשב ולעשות כך.

יצחק פינדרוס: צריך גם לקבוע האם המילים "האיש על המרפס", "וירוס", "מפלגה של מטומטמים" ועוד הן מילים שאפשר להמשיך איתן.

יצחק פינדרוס: התרגשתי מאוד ממה שאמר יבגני על השיח.

יצחק פינדרוס: לפני שנה היו פה חברי הכנסת אלי אבידר ומיקי לוי, אני מאמין שהוא לא הכיר אותם, אעשה לו אולי היכרות איתם.

יבגני סובה: אדוני היושב-ראש, תגיד שהוא מדבר בציניות, לא כולם מבינים את הציניות.

יצחק פינדרוס: אני גם חושב שמסוכן לקרוא למפלגה "ימינה" כי זה יכול להזכיר את רצח רבין או רצח גנדי, זה מסוכן וצריך להיזהר בעניין הזה.

יצחק פינדרוס: האופוזיציה לא הפנימה את ההפסד שלה בבחירות ואת זה שהיה מיעוט שצריך לקבל את מה שהרוב בנדיבותו נותן, לכן אין ועדת אתיקה, אני חושב שוועדת הכנסת צריכה לעשות את העבודה הזאת ולקבוע כללים וגבולות: "וירוס" זה מותר או אסור?

יצחק פינדרוס: "האיש על המרפסת" זה דבר טוב או לא טוב?

יצחק פינדרוס: צריך לדעת האם זה יכול לגרום לרצח או לא.

יצחק פינדרוס: עברתי איומים ועברתי הפגנות, קיבלתי מכות, אני מכיר את התופעות הללו ולא נבהל מהן.

יצחק פינדרוס: בסוף, אני אומר את זה ברצינות, אלימות לא באה רק מהסתה (ההסתה היא דבר חמור, כמובן) אלימות באה גם כשאדם מרגיש שהוא לא יכול לבטא את עצמו וחונקים אותו.

יצחק פינדרוס: עברתי חוויה לא נעימה ביום שלישי בשעה 04:00 לפנות בוקר, הייתי פה בכנסת, אני ויריב לוין מהאופוזיציה.

יצחק פינדרוס: כל אנשי המשמר והסדרנים דיברו על תרגיל שהקואליציה מתכננת לעשות, לא להביא את הנואמים שלה ולהתחיל את הדיון ב-11:00.

יצחק פינדרוס: אני אומר לך שזה לא בא בחלל ריק.

יצחק פינדרוס: התגובה שלי, הספונטנית, הייתה שב-11:00 הולכת להיות מלחמה במליאה, לא ניתן פה לעשות הצבעה, יביאו שוטרים להוציא את האופוזיציה.

יצחק פינדרוס: תגיד לי אתה, כחבר כנסת, מה האפשרות שלך?

יצחק פינדרוס: החלו סעיף 98, אמרו לך שהולכת להיות חלוקה שהקואליציה תדבר בזמן של הממשלה, ואז מדברים על תרגיל מתוכנן.

יצחק פינדרוס: אני אומר לך שזה גם היה בכתובים, לא רק הסדרנים ידעו על זה.

יצחק פינדרוס: היינו צריכים להעיר את שגית בשביל זה בשעה 04:00.

יצחק פינדרוס: אחר כך באים ואומרים: "מה זאת האלימות הזאת?

יצחק פינדרוס: מה קורה פה?

יצחק פינדרוס: איך הגעתם לזה?" אני אומר לך בכנות שמישהו צריך להתעורר ויפה שעה אחת קודם.

יצחק פינדרוס: עד שהאופוזיציה תפנים את זה שהיא מיעוט והיא צריכה לקבל את מה שנותנים לה ברוב נדיבות אז שוועדת הכנסת תעשה את זה.

יבגני סובה: - - - תקציב, גם ככה - - - יום רביעי בנוהל - - -

ניר אורבך: חבר הכנסת סובה, חבר הכנסת פינדרוס - - -

יצחק פינדרוס: אני אומר את זה מידיעה.

יבגני סובה: זה דבר מעניין, כולנו ידענו - - -

יצחק פינדרוס: קבענו ל-11.00 בבוקר שאם המליאה נסגרת - - -

יבגני סובה: - - - ברוח טובה - - -

ניר אורבך: חבר הכנסת פינדרוס.

יבגני סובה: אבל יש נאומים של ראש הממשלה - - - הצבעות ביום רביעי ב-11.00?

יבגני סובה: פעם ראשונה שאני שומע על זה.

ניר אורבך: יבגני, לפני שאנחנו עוברים להצבעה - - -

יצחק פינדרוס: היה, אני אראה לך כתוב.

יבגני סובה: אבל מאיפה הבאת את זה?

ניר אורבך: חבר הכנסת ביטון, בבקשה.

מיכאל ביטון: יושב-ראש הוועדה, תמיד תענוג להיות אורח כאן עם החברים הוותיקים והחדשים.

מיכאל ביטון: שמעתי את הדיון ואני מסכים שיש לשפר את הסגנון.

מיכאל ביטון: כל אחד צריך להקפיד על עצמו ואז הוא יוכל להגיד לאחרים.

מיכאל ביטון: קודם כל הקפדה על עצמנו.

מיכאל ביטון: לגוף הנושא:

מיכאל ביטון: מונחת בפניכם ההחלטה על הדיון בחוק איסור פרסומת והגבלת שיווק של מוצרי טבק.

מיכאל ביטון: החוק הזה ותקנותיו נידונו ואושרו בוועדת הכלכלה, ועדת הכלכלה היא המוסמכת לתקן תקנות וצווים בחוק הזה.

מיכאל ביטון: יחד עם זאת, אני שומע שיש בקשה של ועדת החינוך למשוך את החוק לדיון אצלה מסיבות מובנות של חינוך הציבור בסוגיות עישון, מנגד יש גם בקשה של ועדת הבריאות למשוך את החוק הזה אליהם מסיבות של בריאות.

מיכאל ביטון: אני איני מסכים להוציא את החוק הזה מוועדת הכלכלה.

יצחק פינדרוס: אתה צודק.

מיכאל ביטון: אני מסכים לכך: אני מסכים למודל שבכל הדיונים שאנהל בוועדת הכלכלה יישבו לצדי יושבת-ראש ועדת החינוך ויושבת-ראש ועדת הבריאות.

מיכאל ביטון: לא אתקדם בלי להתייעץ איתן ואנסה להביא להסכמות מידתיות שעוסקות בבריאות הציבור, חינוך ואכיפה שתגרום לאנשים לשמור על הבריאות.

מיכאל ביטון: נעשה זאת בוועדת הכלכלה בראשותי כאשר יושבות הראש של הוועדות האמורות תשבנה לצדי כמעין יושב-ראש משותף לצורך הדיון בחוק.

מיכאל ביטון: נראה מודל של עבודה ביחד.

מיכאל ביטון: אם זה מקובל על יושב-ראש וועדת הכנסת אז בבקשה, אם לא – אתם סוברנים.

מיכאל ביטון: בכל מקרה, אני רוצה את החוק הזה אצלי.

ניר אורבך: תודה לחבר הכנסת ביטון.

ניר אורבך: אנחנו מכבדים את חבר הכנסת ביטון ולכן נתנו לו לדבר על נושא אחר, נמשיך בכך אחר כך ונחזור לדיון הזה בהמשך.

ניר אורבך: יש מי שרוצה להתייחס לדבריה של יעל לינדנברג?

ניר אורבך: נעבור להצבעה על בקשת הממשלה להקדמת הדיון בהצעות החוק הבאות, בכל הקריאות; הצ"ח מיסוי מקרקעין (שבח ורכישה) (תיקון מס' 96)(מ/1460).

ניר אורבך: מי בעד, ירים את ידו?

ניר אורבך: בעד – 5

ניר אורבך: נמנעים – אין

ניר אורבך: הבקשה אושרה.

יצחק פינדרוס: רוויזיה.

ניר אורבך: חבר הכנסת פינדרוס מבקש רוויזיה.

ניר אורבך: אנחנו נודיע על שעה לקיומה.

ניר אורבך: ההצעה הבאה שבה מבקשת הממשלה הקדמת דיון היא הצ"ח סמכויות מיוחדות להתמודדות עם נגיף הקורונה החדש (הוראת שעה) (תיקון מס' 10) (הארכת תוקף והוראות נוספות)(מ/1461).

ניר אורבך: עורכת דין אסתי ורהפטיג ממשרד המשפטים, בבקשה.

אסתר ורהפטיג: הצעת החוק מבקשת להאריך את התוקף של חוק סמכויות מיוחדות להתמודדות עם נגיף הקורונה החדש (הוראת שעה) בשלושה חודשים עד סוף שנת 2022 ולבצע בו כל מיני תיקונים שנובעים מהלקחים שהופקו עד כה.

איתן גינזבורג: מתי הוא מסתיים?

אסתר ורהפטיג: בסוף נובמבר, זה ממש בקרוב ולכן הבקשה לקיצור - - -

איתן גינזבורג: למה לקיים דיון, יש לנו עוד חודש?

אסתר ורהפטיג: זה לא חודש, זה פחות, זה שלושה שבועות.

אסתר ורהפטיג: מדובר בכל מיני תיקונים, זה לא רק הארכת תוקף - --

איתן גינזבורג: אין מדובר בחקיקה מחדש של החוק, מדובר בתיקונים מינוריים.

אסתר ורהפטיג: חלקם מינוריים, חלקם דורשים דיון על פי רצונה של וועדת החוקה, חוק ומשפט.

אסתר ורהפטיג: גם עכשיו זה הובא בלחץ, זה חוק שמצריך דיונים לא קצרים.

אסתר ורהפטיג: עיקרי הדברים: ביטול האפשרות להכריז על מצב חירום מיוחד - - - להגביל יציאה להפגנות.

אסתר ורהפטיג: דבר נוסף הוא עיגון ההסמכה לתו-ירוק באופן מפורש, עד עכשיו זה היה על פי פרשנות של החקיקה הקיימת אבל לא בצורה מפורשת בכתוב.

אסתר ורהפטיג: דבר נוסף הוא הגברת הפיקוח על התקנת התקנות – גם הארכה של התקופה לאישור תקנות מראש וגם צמצום האפשרות להפעיל את סעיף הדחיפות.

אסתר ורהפטיג: דבר נוסף זה הנושא של מימון מלוניות בידוד, אנחנו מוחקים את הקביעה שתמיד המימון יהיה של המדינה.

אסתר ורהפטיג: יש כמה תיקונים בעניין הקנסות הקבועים בחוק ועוד תיקון בעניין פיקוח טכנולוגי כך שיהיה אפשר להכריז שהפיקוח לא יחול על קטינים.

אסתר ורהפטיג: דבר נוסף בעניין צווי סגירה מינהליים גם על הפרה ניכרת של חובת תו-ירוק.

אסתר ורהפטיג: בענייני חינוך יש כמה תיקונים שעניינם העברת מידע למנהלי מוסדות חינוך שיאפשר להם להפעיל בצורה מיטבית את פרויקט הכיתה הירוקה וגם סמכות לסגור מוסד ספציפי בלי לעשות הוראות כלל-ארציות.

אסתר ורהפטיג: עוד הוראות בעניין הרכב קבינט הקורונה והארכה של חוק היוועדות חזותית.

אסתר ורהפטיג: זה חוק שמאפשר לערוך דיונים בענייני הארכת מעצר כאשר העציר משתתף מרחוק.

אסתר ורהפטיג: עד כאן.

ניר אורבך: תודה, אסתי.

ניר אורבך: מישהו רוצה להתייחס?

ניר אורבך: אני מבין שאנחנו לא מתכוונים להעלות עכשיו ברצף את כל שלוש הקריאות ולכן אני מציע שכרגע נאשר רק לקריאה ראשונה ונצביע על הקדמת הדיון קריאה הראשונה בלבד.

ניר אורבך: מי בעד הצ"ח סמכויות מיוחדות להתמודדות עם נגיף הקורונה החדש (הוראת שעה) (תיקון מס' 10) (הארכת תוקף והוראות נוספות)(מ/1461), ירים את ידו.

ניר אורבך: אושר

ניר אורבך: הוועדה מאשרת את הקדמת הדיון לקריאה הראשונה.

ניר אורבך: נעבור לנושא הבא:

ניר אורבך: בקשת יושבת ראש ועדת ביטחון הפנים להעברת הצעת חוק לתיקון פקודת בתי הסוהר (מס' 55 והוראות שעה), התשפ"א-2021 (מ/1398), מועדת הפנים והגנת הסביבה לוועדת ביטחון הפנים, אחרי החלת דין רציפות.

ניר אורבך: אני מבין שיושבת-ראש הוועדה לא נמצאת איתנו.

ארבל אסטרחן: היא שלחה מכתב.

ארבל אסטרחן: מדובר בהצעת חוק שעברה בקריאה ראשונה בכנסת הקודמת.

ארבל אסטרחן: הממשלה ביקשה להחיל עליה דין רציפות.

ארבל אסטרחן: בכנסת הקודמת היא עברה לוועדת הפנים והגנת הסביבה.

ארבל אסטרחן: בכנסת הנוכחית הוקמה הוועדה לביטחון פנים ויושבת-ראש הוועדה מבקשת שההצעה שמתקנת את פקודת בתי הסוהר תעבור, אחרי החלת דין רציפות, לוועדת ביטחון הפנים.

ארבל אסטרחן: זה באמת נושא שמצוי בסמכות הוועדה החדשה.

ניר אורבך: תודה, ארבל.

ניר אורבך: יש שאלות של חברי הכנסת?

ניר אורבך: חבר הכנסת פינדרוס, בבקשה.

יצחק פינדרוס: מכיוון שאני מתנגד להקמת הוועדות החדשות בניגוד לנוהג שהיה בכנסת שזה נעשה בהסכמה עם האופוזיציה, אני מבקש להשאיר את זה בוועדת הפנים.

בועז טופורובסקי: אבל האופוזיציה לא רוצה להגיע לשום הסכם.

ניר אורבך: תודה.

ניר אורבך: אנחנו נצביע כעת על אישור הבקשה של יושבת ראש ועדת ביטחון הפנים להעברת הצעת חוק לתיקון פקודת בתי הסוהר (מס' 55 והוראות שעה), התשפ"א-2021 (מ/1398), מועדת הפנים והגנת הסביבה לוועדת ביטחון הפנים, אחרי החלת דין רציפות.

ניר אורבך: מי בעד ההעברה לוועדה לביטחון הפנים, ירים את ידו.

ניר אורבך: בעד – 5

ניר אורבך: נמנעים – אין הבקשה אושרה

ניר אורבך: הוועדה מחליטה להעביר את הדיון לוועדה לביטחון הפנים.

יצחק פינדרוס: אני מבקש רוויזיה על ההחלטה.

ניר אורבך: בסדר גמור, נודיע על זמן הצגת הרוויזיה מאוחר יותר.

ניר אורבך: הסעיף הבא: בקשת יושבת-ראש הוועדה למיזמי תשתית לאומיים מיוחדים ושירותי דת יהודיים להעברת הצעת חוק רכבת תחתית (מטרו) (תיקון), התשפ"א-2021, מוועדת הכלכלה לוועדה למיזמי תשתית לאומיים מיוחדים ושירותי דת יהודיים.

ניר אורבך: מדובר בנושא שבהסכמה.

ארבל אסטרחן: נושא המטרו נזכר במפורש בפירוט סמכויות הוועדה למיזמי תשתית.

ניר אורבך: יש למישהו מה לומר?

יצחק פינדרוס: אני מתנגד לפיצול הוועדות ולהקמתן של ועדות חדשות ללא הסכמת האופוזיציה.

יצחק פינדרוס: בכלל, אני חשוב שאחרי שנכנסו באמ-אמא של הרבנות, אני מפחד שייכנסו באמ-אמא של המטרו.

יצחק פינדרוס: עדיף שישאירו את זה בוועדת הכלכלה וכך יהיה דיון ענייני.

מיכל מרים וולדיגר: יש לו הומור.

ניר אורבך: אני אוהב אותו, אפילו.

ניר אורבך: מי בעד בקשת יושבת-ראש הוועדה למיזמי תשתית לאומיים מיוחדים ושירותי דת יהודיים להעברת הצעת חוק רכבת תחתית (מטרו) (תיקון), התשפ"א-2021, מוועדת הכלכלה לוועדה למיזמי תשתית לאומיים מיוחדים ושירותי דת יהודיים?

ניר אורבך: בעד – 4

ניר אורבך: נמנעים – אין הבקשה אושרה.

ניר אורבך: הבקשה אושרה.

יצחק פינדרוס: רוויזיה.

ניר אורבך: בסדר גמור.

ניר אורבך: הנושא הבא: קביעת ועדה לדיון בהצעת חוק בתי המשפט (תיקון מס' 100) (סמכות בלעדית לדון בתיקי פשיעה כלכלית), התשפ"ב-2021.

ניר אורבך: מוצע להעביר לוועדת החוקה.

ניר אורבך: יש למישהו מה להגיד בנושא?

ניר אורבך: מי בעד, ירים את ידו?

ניר אורבך: מי נגד?

ניר אורבך: מי נמנע?

ניר אורבך: אושר

ניר אורבך: עובר לוועדת החוקה, חוק ומשפט.

ניר אורבך: נצא להפסקה עד לשעה 12:00.

ניר אורבך: אני מחדש את הדיון, קביעת ועדה לדיון בהצעת חוק איסור פרסומת והגבלת השיווק של מוצרי טבק ועישון (תיקון - הגבלת כמויות חומרים רעילים בסיגריות), התשפ"א-2021, של ח"כ מוסי רז עלתה הצעה של יושב-ראש ועדת הכלכלה, חבר הכנסת ביטון, להשאיר את הצעת החוק אצלו כשבכל דיון שני יושבי ראש הוועדות , חינוך ובריאות, יהיו איתו.

ניר אורבך: מישהו רוצה להוסיף משהו בנושא הזה?

רם שפע: יישר כוח על הסיכום.

ניר אורבך: אנחנו עוברים להצבעה.

ניר אורבך: מי בעד להעביר את הצעת החוק לוועדת הכלכלה, ירים את ידו, מי נגד?

ניר אורבך: מי נמנע?

ניר אורבך: בעד – 4

ניר אורבך: נמנעים – אין הבקשה אושרה.

ניר אורבך: << נושא >> קביעת ועדה לדיון בהצעת חוק ביטוח בריאות ממלכתי (תיקון - העברת שירותי הגמילה לאחריות קופות החולים), התשפ"א-2021, פ/2155/24, הצעת ח"כ מיכל וולדיגר << נושא >>

ניר אורבך: עוברים לקביעת ועדה לדיון בשלושה נושאים קרובים.

ניר אורבך: הבנתי שיש הבנות שזו תהיה ועדה משותפת.

ניר אורבך: רם שפע, בבקשה.

רם שפע: חברת הכנסת סילמן ואנוכי הגענו לסיכום שאנחנו נשתף פעולה בתחומים שמשיקים לוועדה שלי שעסוקה בעיקר בהתמכרויות ולוועדת הבריאות ברשותה.

רם שפע: שלושת החוקים אמורים לתת מענה לעולם ההתמכרויות דרך חוק בריאות ממלכתי ולכן אנחנו חושבים שטוב שזה יהיה בוועדה משותפת בראשותה.

רם שפע: נעביר אחר כך שמות כדי להקים את הוועדה בצורה מסודרת.

ניר אורבך: מיכל וולדיגר, בבקשה.

מיכל מרים וולדיגר: תודה.

מיכל מרים וולדיגר: קודם כל , בהמשך לביקורת של חברי פינדרוס על הקמת ועדות רבות, אני מצטרף לדבריו, כשהדברים נעשים על דעת הקואליציה בלבד אז יש תחושה שהיא לא עניינית אלא של משחקי כוח וקרדיט.

מיכל מרים וולדיגר: בעיני זה מיותר, לא מתאים ולא ראוי.

מיכל מרים וולדיגר: את זה אני משאירה לכם כי אין לי את הכוח להשפיע בדבר הזה.

מיכל מרים וולדיגר: אני חושב שמקומו של החוק הנדון הוא בוועדת ההתמכרויות.

מיכל מרים וולדיגר: דנו כבר אצל רם בנושאים הללו דיון מעמיק, מדובר בוועדה עניינית ומקצועית.

מיכל מרים וולדיגר: מדובר כאן בתחום של התמכרויות ורוב האנשים שישתמשו בתוצר שייצא יהיו אנשים מכורים.

מיכל מרים וולדיגר: בסופו של דבר הם יקבלו את השירות מהרווחה וזה לא קשור לבריאות.

מיכל מרים וולדיגר: אני חושבת שצריך להעביר את זה לוועדה מקצועית שמכירה את תחום ההתמכרות ויודעת.

מיכל מרים וולדיגר: אני לא רוצה שנחזור שוב על אותה טעות שנעשתה ברפורמה בבריאות לפיה העבירו את הכסף לקופות בלי לצבוע את הכספים, בלי תוכנית תקציב מול ביצוע, בסוף אנחנו רואים שההמתנה לתורים לטיפולי נפש שונים זה חודשים ושנים כי אין מספיק כסף במערכת.

מיכל מרים וולדיגר: יש הטוענים שלא כל הכספים שעוברים דרך הביטוח הממלכתי עבור בריאות הנפש באמת הולכים בסופו של דבר לבריאות הנפש.

מיכל מרים וולדיגר: איני רוצה שדבר כזה יקרה גם במקרה הזה.

מיכל מרים וולדיגר: צריך פה עבודה רצינית, מקצועית, ולכן בעיני זה צריך לעבור לוועדה בראשות רם שפע.

מיכל מרים וולדיגר: הוא יודע לנהל ויודע את התחום וכן כל אנשי המקצוע שיושבים בוועדה זו – פסיכיאטרים, פסיכולוגים, קופות ועוד.

מיכל מרים וולדיגר: גם כאן אני לא זו שמחליטה אז כנראה שכך לא יהיה.

רם שפע: את מוזמנת להצטרף אלינו - - -

ניר אורבך: אני רוצה להתייחס לדבריה של חברת הכנסת וולדיגר בחלקם השני:

ניר אורבך: ההצעה המקורית שהונחה בפני הוועדה הייתה להעביר את זה לוועדת הבריאות.

ניר אורבך: הוועדה קשובה לדברים שאמרת וכן לדברים שהציג חבר הכנסת שפע בתיאום עם חברת הכנסת סילמן.

ניר אורבך: אני חושב שמדובר בהחלטה מאוזנת.

רם שפע: זו פשרה מפא"יניקית הוגנת.

ניר אורבך: גם המפד"לניקים הם מפא"יניקים.

ניר אורבך: מיכל ואני מפד"לניקים.

מיכל מרים וולדיגר: אני זו אני.

ניר אורבך: טוב, נצביע במשולב על קביעת הוועדה לדיון בשלושת הסעיפים הנזכרים.

ניר אורבך: כרגע אנחנו מצביעים רק על הקמת הוועדה המשותפת.

ניר אורבך: ברגע שתהיה הסכמה גם על הנושא של השמות אז זה יגיע מחדש לוועדה לאישור השם.

ניר אורבך: כרגע נצביע על עצם הקמת הוועדה המשותפת לוועדת הבריאות ולוועדת ההתמכרויות.

ניר אורבך: מי בעד?

ניר אורבך: מי נגד?

ניר אורבך: מי נמנע?

ניר אורבך: בעד – 5

ניר אורבך: נמנעים – אין ההצעה אושרה.

ניר אורבך: ההצעה אושרה ואני מבקש רוויזיה.

מיכל מרים וולדיגר: בשעתו העברתי לך מכתב בקשר לתיקון תקנון בכל מה שנוגע בהצעת חוק חדשה שטרם עלתה לקריאה טרומית ולא הייתה כמותה לפני כן.

מיכל מרים וולדיגר: לשנות את זה כדי שחבר כנסת אחר לא יוכל להעתיק או להגיש הצעה אחרת לפני - - -

יצחק פינדרוס: זה גובל בהסתה, מה שאת אומרת עכשיו.

ניר אורבך: לפרוטוקול: מה שאמר חבר הכנסת פינדרוס היה בציניות, שלא חס-וחלילה תיפתח חקירה.

מיכל מרים וולדיגר: כבר כתוב לו על המצח: "ציני".

יצחק פינדרוס: יש פה השמצה על חבר כנסת שהוא מעתיק חוקים, לא יכול להיות.

ניר אורבך: חברת הכנסת וולדיגר, עכשיו זה "אחרי התקציב" בעזרת השם נקבע מועדים לדיונים של הוועדה סביב תיקוני תקנון, גם הדברים שאת שלחת בוודאי יילקחו בחשבון.

ניר אורבך: אנחנו נצא להפסקה ונחזור לרוויזיה בשעה 13:00.

ניר אורבך: אנחנו מחדשים את הדיון לצורך הצבעה על רוויזיות שעלו בדיון.

ניר אורבך: נתחיל בסעיף ב: בקשת הממשלה להקדמת דיון.

ניר אורבך: חבר הכנסת פינדרוס, הגשת רוויזיה על הצ"ח מיסוי מקרקעין (שבח ורכישה) (תיקון מס' 96)(מ/1460).

ניר אורבך: אנא נמק.

יצחק פינדרוס: ולא על הצעת חוק סמכויות מיוחדות.

יצחק פינדרוס: אני חשוב שאין סיבה להעלות מיסים שוב.

יצחק פינדרוס: המדינה, גם בחוק ההסדרים, עשתה כל מיני הסדרים לנושא של שכירויות שהפירות ייראו לפחות עוד שנתיים.

יצחק פינדרוס: אני חושב שבשנתיים הללו צריכים להשאיר את השוק.

יצחק פינדרוס: מדובר בדירות שעומדות להשכרה, אתה יוצר ואקום בשנתיים הללו.

יצחק פינדרוס: לא רק שאין סיבה להקדים את הדיון אלא שצריך להמתין עם זה.

ניר אורבך: בסדר גמור.

ניר אורבך: נצביע כעת על הרוויזה.

ניר אורבך: מי בעד?

ניר אורבך: מי נגד?

ניר אורבך: מי נמנע?

ניר אורבך: בעד – 1

ניר אורבך: נמנעים – אין הרוויזיה נדחתה.

ניר אורבך: הרוויזיה נדחתה.

ניר אורבך: נעבור לרוויזיה על סעיף ג: בקשת יושבת ראש ועדת ביטחון הפנים להעברת הצעת חוק לתיקון פקודת בתי הסוהר (מס' 55 והוראות שעה), התשפ"א-2021 (מ/1398), מועדת הפנים והגנת הסביבה לוועדת ביטחון הפנים, אחרי החלת דין רציפות.

ניר אורבך: חבר הכנסת פינדרוס הגיש את הרוויזיה.

ניר אורבך: חבר הכנסת פינדרוס, בבקשה.

יצחק פינדרוס: אני חושב שוועדת הפנים יכולה לדון בנושא, בפרט עם היושב-ראש שלה היום, אני חושב שהוא מאוד מתאים לנושא הזה והוא מכיר את המצוקה של האסירים מקרוב.

יצחק פינדרוס: הוא יודע מה האסירים עוברים ואני חושב שכדאי שהדיון יתקיים אצלו, כך הדיון יהיה ענייני ובלי אמוציות פוליטיות.

יצחק פינדרוס: חשוב מאוד שהדיון יתקיים בוועדת הפנים.

יצחק פינדרוס: בטח כאשר הקימו פה ועדות מיותרות אז צריך לחזק את ועדת הפנים.

ניר אורבך: תודה רבה.

ניר אורבך: אנחנו עוברים להצבעה.

ניר אורבך: מי בעד הרוויזיה, ירים את ידו.

ניר אורבך: מי נגד?

ניר אורבך: מי נמנע?

ניר אורבך: בעד – 1

ניר אורבך: נמנעים – אין הרוויזיה נדחתה.

ניר אורבך: הרוויזיה נדחתה.

ניר אורבך: עוברים לסעיף ד': בקשת יושבת-ראש הוועדה למיזמי תשתית לאומיים מיוחדים ושירותי דת יהודיים להעברת הצעת חוק רכבת תחתית (מטרו) (תיקון), התשפ"א-2021, מוועדת הכלכלה לוועדה למיזמי תשתית לאומיים מיוחדים ושירותי דת יהודיים.

ניר אורבך: חבר הכנסת פינדרוס, אנא נמק את הרוויזיה שהגשת.

יצחק פינדרוס: אני חושב שמכיוון שעברנו את רפורמת הכשרות אז אין בעיה בכשרות של המטרו.

יצחק פינדרוס: אני חושב שוועדת הכלכלה היא הוועדה שיש לה הידע, הניסיון וההרכב הנכון לדון בנושא הזה.

יצחק פינדרוס: אין סיבה להכניס אותו לוועדה אחרת.

יצחק פינדרוס: זה נושא שיש בו משמעויות חברתיות ועוד משמעויות רבות.

יצחק פינדרוס: רק הבוקר היינו עדים לנושא של פינוי דיירים בדיור ציבורי.

יצחק פינדרוס: אני חושב שצריך להשאיר את זה בוועדת הכלכלה.

ניר אורבך: תודה.

ניר אורבך: נעבור להצבעה.

ניר אורבך: מי בעד הרוויזיה , ירים את ידו.

ניר אורבך: מי נגד?

ניר אורבך: מי נמנע?

ניר אורבך: בעד – 1

ניר אורבך: נמנעים – אין הרוויזיה נדחתה.

ניר אורבך: הרוויזיה נדחתה.

ניר אורבך: אנחנו עוברים לרוויזיות שהגשתי בנוגע להקדמת דיון, שלושת הנושאים האחרונים, אני מוותר על ההנמקה, חבר הכנסת פינדרוס, אנא נמק.

יצחק פינדרוס: אני חושב שבנושא הזה, בגלל שהיית אי-בהירות לגבי מי הגיש ראשון את החוק ואיך והכול ויש פה דברים שסתם יוצרים מתחים, אני חושב שוועדת העבודה והרווחה.

יצחק פינדרוס: מקימים פה ועדות מיותרות ואין לכך הצדקה.

יצחק פינדרוס: אני חושב שוועדת העבודה והרווחה תיטיב לדון וזה יהיה בלי אמוציות פוליטיות ויהיה דיון ענייני.

ניר אורבך: תודה .

ניר אורבך: נצביע על הרוויזה על סעיפים 1,2,3.

ניר אורבך: מי בעד הרוויזה, ירים את ידו.

ניר אורבך: מי נגד, מי נמנע?

ניר אורבך: בעד – 1

ניר אורבך: נמנעים – אין הרוויזיה נדחתה.

ניר אורבך: הרוויזיה נדחתה.

ניר אורבך: קביעת ועדה לדיון בהצעת חוק בתי המשפט (תיקון מס' 100) (סמכות בלעדית לדון בתיקי פשיעה כלכלית), התשפ"ב-2021.

ניר אורבך: אני הגשתי רוויזיה לנושא זה.

ניר אורבך: אני מוותר על ההנמקה, נעבור ישר להצבעה.

ניר אורבך: מי בעד?

ניר אורבך: מי נגד?

ניר אורבך: מי נמנע?

ניר אורבך: הרוויזיה נדחתה.

ניר אורבך: הרוויזיה נדחתה.

ניר אורבך: קביעת ועדה לדיון בהצעת חוק איסור פרסומת והגבלת השיווק של מוצרי טבק ועישון (תיקון - הגבלת כמויות חומרים רעילים בסיגריות), התשפ"א-2021, של ח"כ מוסי רז.

ניר אורבך: נעבור ישירות להצבעה על הרוויזיה.

ניר אורבך: מי בעד?

ניר אורבך: מי נגד?

ניר אורבך: מי נמנע?

ניר אורבך: בעד – 1

ניר אורבך: נמנעים – אין הרוויזיה נדחתה.

ניר אורבך: הרוויזיה נדחתה.

ניר אורבך: אני חוזה לסעיף שדן ב: בקשת הממשלה להקדמת הדיון ב הצ"ח סמכויות מיוחדות להתמודדות עם נגיף הקורונה החדש (הוראת שעה) (תיקון מס' 10) (הארכת תוקף והוראות נוספות)(מ/1461).

ניר אורבך: ניתן פטור בהצבעה הקודמת בקריאה ראשונה בלבד, אני הגשתי רוויזיה.

ניר אורבך: אני מבקש להחזיר את האישור לשלושת הקריאות.

ניר אורבך: מי בעד הרוויזיה, ירים את ידו.

ניר אורבך: בעד – 2

ניר אורבך: נמנעים – אין הרוויזיה נתקבלה.

ניר אורבך: פתחנו את הסעיף מחדש ועכשיו אני מציע להרחיב את זה גם לקריאה השנייה והשלישית.

ניר אורבך: אני מבקש לאשר את הצעת הממשלה על כל הקריאות.

ניר אורבך: מי בעד?

ניר אורבך: מי נגד?

ניר אורבך: מי נמנע?

ניר אורבך: ההצעה אושרה.

ניר אורבך: הצעת הממשלה נתקבלה.

ניר אורבך: תודה לכולם, הישיבה נעולה.